1-ы вядучы. Калі нявеста ў прысутнасці блізкай радні афіцыйна згаджалася на шлюб, то яна перапаясвала ручніком маладога, перавязвала ручніком свата. У бутэльку, прынесеную сватам, маці насыпала збожжа жыта, загортвала ў ручнік, абмотвала поясам і вяртала свату, што азначала: “Пасеянае збожжа абавязкова прарасце новым коласам”. Сваты за сталом вызначалі дзень вяселля і гаварылі пра пасаг.